VYRIAUSIOSIOS TARNYBINĖS ETIKOS KOMISIJOS

PIRMININKAS

ĮSAKYMAS

DĖL PRIVAČIŲ INTERESŲ DEKLARACIJŲ TVARKYMO INFORMACINĖS SISTEMOS LIKVIDAVIMO

2025 m. kovo 18 d. Nr. T-2025/5

Vilnius

Vadovaudamasis Lietuvos Respublikos valstybės informacinių išteklių valdymo įstatymo 24 straipsnio 3 dalies 4 punktu ir įgyvendindamas Lietuvos Respublikos informacinių sistemų steigimo, kūrimo, atnaujinimo, pertvarkymo ir likvidavimo tvarkos aprašo, patvirtinto Lietuvos Respublikos Vyriausybės 2024 m. gegužės 15 d. nutarimu Nr. 349 „Dėl Lietuvos Respublikos valstybės informacinių išteklių valdymo įstatymo įgyvendinimo“ (2024 m. spalio 30 d. redakcija Nr. 907) 44–49 punktus:

1.	L i k v i d u o j u Privačių interesų deklaracijų tvarkymo informacinę sistemą (toliau – PIDTIS).

2.	N u s t a t a u, kad:

2.1.	PIDTIS likvidavimo pabaiga – 2025 m. kovo 31 d.;

2.2.	PIDTIS likvidavimo laikotarpiu jos valdytojo ir tvarkytojo teisės ir pareigos nesikeičia;

2.3.	PIDTIS saugomi duomenys perkeliami į Privačių interesų registrą (toliau – PINREG).

3.	P a v e d u Prevencijos skyriui iki 2025 m. kovo 31 d. perduoti visus PIDTIS saugomus duomenis PINREG.

4.	Į g a l i o j u Prevencijos skyriaus vyresniąją patarėją Agnę Zamblauskienę:

4.1.	per 60 kalendorinių dienų nuo šio įsakymo įsigaliojimo dienos informaciją apie PIDTIS likvidavimą pranešti Valstybės skaitmeninių sprendimų agentūrai;

4.2.	su šiuo įsakymu supažindinti Vyriausiosios tarnybinės etikos komisijos narius.

5.	P r i p a ž į s t u netekusiu galios Vyriausiosios tarnybinės etikos komisijos pirmininko 2018 m. gegužės 29 d. įsakymą Nr. T-18 „Dėl Privačių interesų deklaracijų tvarkymo informacinės sistemos nuostatų patvirtinimo“ su visais pakeitimais ir papildymais.

6.	N u s t a t a u, kad šio įsakymo 5 punktas įsigalioja 2025 m. kovo 31 d.

Komisijos pirmininkas	Gediminas Sakalauskas

SUDERINTA Valstybės skaitmeninių sprendimų agentūros 2025 m. kovo 5 d. raštu Nr. S-161(2025)	SUDERINTA Valstybės duomenų agentūros 2025 m. vasario 28 d. raštu Nr. SD-441	SUDERINTA Lietuvos Respublikos ekonomikos ir inovacijų ministerijos 2025 m. kovo 17 d. raštu Nr. 3-760
SUDERINTA Lietuvos vyriausiojo archyvaro tarnybos 2025 m. vasario 26 d. raštu Nr. (14.3 E) V4-111	SUDERINTA Valstybinės duomenų apsaugos inspekcijos 2025 m. kovo 4 d. raštu Nr. 2R-908 (3.2 Mr)	SUDERINTA Valstybinės mokesčių inspekcijos prie Lietuvos Respublikos finansų ministerijos 2025 m. kovo 12 d. raštu Nr. R-1044